Video: Tesla Cybercab “føles sikker”

I sidste uge præsenterede Tesla sin selvkørende robotaxi, Cybercab, og de få heldige, der var til stede ved eventet havde mulighed for at prøve bilen. Det tilbud benyttede Jack Rix fra Top Gear Magazine sig af – og han deler sine indtryk i videoen øverst.

– Det føles sikkert, bilen føles super forsigtig, siger Jack Rix blandt andet.

I videoen er der også et interview med bilens chefdesigner, Franz von Holzhausen.

Tesla Cybercab skal fungere som selvkørende taxa. Den har hverken rat eller pedaler. Til gengæld er kabinen udstyret med en stor skærm, hvor de to passagerer kan fordrive køreturen med at se film. Bilen har heller ikke et ladestik, da planen er, at den skal lades trådløst via induktion.

Ifølge Elon Musk vil Cybercab gå i produktion i 2026 – allersenest i 2027. Den vil også kunne købes af menigmand til en pris på omkring 30.000 dollars, svarende til 205.000 kroner inden moms og afgifter. Men allerede næste år vil Tesla åbne for Full Self-Driving på Model 3 og Model Y i staterne Texas og Californien. Siger Elon Musk.

Cybercab og Cybervan (foto: Tesla).

Ud over Cybercab præsenterede Tesla også en futuristisk selvkørende “bus” med plads til op til 20 passagerer, kaldet Robovan. Bussen kan også bygges om, så den kan køre med varer, fortalte Musk under eventet.

Video: Tesla Cybercab “føles sikker”